Thembile Klaas

Moses Thembile Klaas be South African politician wey serve as Member of de Western Cape Provincial Parliament from 2023 reach 2024 under de Economic Freedom Fighters (EFF). Klaas be de deputy provincial chairperson for EFF inside Western Cape.

 Political career 
Klaas bin be councillor for Drakenstein Local Municipality, wey he represent de Economic Freedom Fighters (EFF). For October 2022, during EFF ein provincial conference, dem elect Klaas as deputy provincial chairperson for Western Cape.

Insyd January 2023, two EFF Members of Provincial Parliament (MPPs) – Melikhaya Xego den Nosipho Makamba-Botya – comot from parliament after dem no fit win re-election for dat same provincial conference. Klaas plus de EFF provincial treasurer, Aishah Cassiem, dem choose dem make dem fill de two vacant seats. Dem swear dem in as members of Western Cape Provincial Parliament on 3 February 2023.

On 04 April 2024, Klaas resign from de provincial parliament. Wandile Kasibe take over ein position on 12 April 2024.

 References 
Category:Year of birth missing (living people)
Category:Living people

 External links 
Hon Moses Klaas at Western Cape Provincial Parliament

Category:South African people
Category:Human
Category:Xhosa people
Category:Economic Freedom Fighters politicians
Category:Members of de Western Cape Provincial Parliament
Category:21st-century South African politicians